ททท. เตรียมหารือ ททท.ประเทศจีน กระตุ้นการเดินทางภายในประเทศช่วงไฮซีซั่น
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า ได้ปรับกลยุทธ์วางแผนนำนักท่องเที่ยวจีนเที่ยวไทยปี 2566 โดยที่ผ่านมา ททท.ได้ติดตามสถานการณ์อย่างต่อเนื่อง ซึ่งมีสัญญาณบวกจากรัฐบาลจีนต่อเนื่องมาตลอด 2 ส่วนแรก คือมาตรการผ่อนคลายเที่ยวบิน ไป-กลับ ระหว่างไทยกับเมืองต่าง ๆ ในจีน ส่วนที่ 2 อนุญาตให้กลุ่มที่มีความจำเป็นอย่างนักเรียน นักศึกษา กลับมาเรียนในไทย รวมถึงกลุ่มนักธุรกิจ กลุ่มประชุมสัมมนา    ขณะนี้ ททท.ยังคงประเมินตลาดจีนเชิงบวกแนวโน้มตั้งแต่ปลายปี 2565 เป็นต้นไป จีนอาจจะเปิดให้บางเมืองสามารถเดินทางออกต่างประเทศรวมถึงไทยด้วย แต่ระหว่างรอนักท่องเที่ยวจีนกลับมาอีกครั้งนั้นอาจจะต้องมีการหาตลาดเสริมกลุ่มประเทศใกล้แถบอาเซียน เช่น มาเลเซีย ที่มีพรมแดนติดต่อกับไทย ซึ่งขณะนี้เดินทางเข้าออกไทยมากเป็นอันดับ 1 และประเทศอื่น ๆ รวมทั้งจะมีการนำเสนอการท่องเที่ยวช่วงฤดูหนาวของเมืองไทยอย่างต่อเนื่อง